**Metodologie privind evaluarea aspectelor de mediu**

**-Programul Regional Sud Muntenia 2021-2027-**

**Introducere**

Obiectivele fondurilor trebuie să fie urmărite în cadrul dezvoltării durabile și al promovării de către Uniune a obiectivului de conservare, protecție și îmbunătățire a calității mediului, în conformitate cu articolul 11 și cu articolul 191 alineatul (1) din TFUE, ținându-se cont de principiul „poluatorul plătește”, de obiectivele de dezvoltare durabilă ale ONU și de Acordul de la Paris adoptat în temeiul Convenției-cadru a Organizației Națiunilor Unite asupra schimbărilor climatice.

Obiectivele fondurilor trebuie să fie urmărite cu scopul de a oferi un sprijin adecvat pentru abordarea provocărilor de mediu.

În acest context, fondurile trebuie să sprijine activități care respectă standardele și prioritățile Uniunii în materie de climă și mediu și care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului.

Obiectivele fondurilor trebuie urmărite cu scopul de a contribui la îndeplinirea obiectivului general de consolidare a coeziunii economice, sociale și teritoriale a Uniunii prin asigurarea unor contribuții financiare în domeniul mediului.

Turismul durabil necesită un echilibru între durabilitatea economică, cea socială, cea culturală și cea a mediului. În special, trebuie să se țină seama de bunăstarea turiștilor, să respecte mediul natural și cultural și să asigure dezvoltarea socio-economică și competitivitatea destinațiilor și a întreprinderilor printr-o abordare de politică integrată și holistică.

FEDR sprijină măsuri specifice de atenuare a impactului asupra mediului atât timp cât obiectivul principal al investițiilor este identificat în mod clar din perspectiva standardelor Uniunii în materie de mediu.

În cadrul dezvoltării urbane durabile, se consideră necesară susținerea dezvoltării teritoriale integrate pentru a aborda într-un mod mai eficace provocările economice, sociale, climatice, demografice și de mediu care afectează zonele urbane, inclusiv zonele urbane funcționale, ținând cont în același timp de necesitatea promovării legăturilor dintre zonele urbane și cele rurale.

Se acordă o atenție deosebită abordării provocărilor de mediu și climatice, în special tranziției către o economie neutră din punct de vedere climatic până în 2050, exploatării potențialului tehnologiilor digitale în scopuri de inovare și sprijinirii dezvoltării zonelor urbane funcționale.

**Documente de referință**

**Atenuarea și adaptarea la schimbările climatice**

* Legea [nr.24](https://lege5.ro/App/Document/he2doni/legea-nr-24-1994-pentru-ratificarea-conventiei-cadru-a-natiunilor-unite-asupra-schimbarilor-climatice-semnata-la-rio-de-janeiro-la-5-iunie-1992?d=2022-03-17) din 6 mai 1994 pentru ratificarea Convenţiei-cadru a Naţiunilor Unite asupra schimbărilor climatice, semnată la Rio de Janeiro la 5 iunie 1992
* Legea nr. 3 din 2 februarie 2001 pentru ratificarea Protocolului de la Kyoto la Convenţia-cadru a Naţiunilor Unite asupra schimbărilor climatice, adoptat la 11 decembrie 1997
* Legea nr. 251 din 28 octombrie 2015 pentru acceptarea Amendamentului de la Doha, adoptat la Doha la 8 decembrie 2012, la Protocolul de la Kyoto la Convenţia-cadru a Organizaţiei Naţiunilor Unite asupra schimbărilor climatice, adoptat la 11 decembrie 1997
* Legea nr. 57 din 10 aprilie 2017 pentru ratificarea Acordului de la Paris
* **Planul Național Integrat în domeniul Energiei și Schimbărilor Climatice 2021-2030 (PNIESC)** aprobat prin Hotărârea de Guvern nr. 1076/2021
* **Strategia pe termen lung a României pentru reducerea emisiilor de gaze cu efect de seră (LTS)**
* Hotărârea nr. 118 din 12 septembrie 2022referitoare la propunerea de Directivă a Parlamentului European şi a Consiliului de modificare a <LLNK 832018L2001C(02) 26>Directivei (UE) 2018/2.001
* Legea nr. 121 din 18 iulie 2014 privind eficiența energetică

**Calitatea și gestionarea apei**

* H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificat de H.G. nr. 352/2005.
* Legea 310/2004 pentru modificarea şi completarea Legii apelor nr. 107/1996
* Planurile de management ale bazinelor hidrografice
* Legea nr. 458/2002 privind calitatea apei potabile (republicare), modificata de Legea nr. 311/2004, OG nr. 11/2010 aprobata de Legea nr. 124/2010, OG nr. 1/2011, aprobată de Legea nr. 182/2011, cu rectificarea nr. 458/2012.

**Economie circulară**

* Planului Naţional de Gestionare a Deşeurilor aprobat prin H.G. nr. 942/20.12.2017
* O.U.G. nr. 92/19 august 2021 privind regimul deșeurilor
* Legii nr. 211/2011 privind regimul deşeurilor, cu modificările şi completările ulterioare
* H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare
* Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.
* Legea nr. 59/2016 privind controlul asupra pericolelor de accident major în care sunt implicate substanţe periculoase

**Prevenirea și controlul poluării**

* [Legea nr. 261 din 16 iunie 2004 pentru ratificarea Convenţiei privind poluanţii organici persistenţi, adoptată la Stockholm la 22 mai 2001](http://www.mmediu.ro/app/webroot/uploads/files/Legea%20261_2004.pdf)
* Legea nr. 278 din 24 octombrie 2013 privind emisiile industriale
* [**Legea nr. 104/15.06.2011**](http://www.mmediu.ro/app/webroot/uploads/files/2011-12-29_legislatie_calitate_aer_legea104din2011calitate%20aer%281%29.pdf) privind calitatea aerului înconjurător
* [Legea nr. 293/2018](http://mmediu.ro/app/webroot/uploads/files/L293_2018.pdf) privind reducerea emisiilor naţionale de anumiţi poluanţi atmosferici

**Biodiversitate și ecosisteme**

* Legea nr. 292/2018 privind evaluarea impactului anumitor proiecte publice şi private asupra mediului
* H.G 1076/ 2004 privind stabilirea procedurii de realizare a evaluării de mediu pentru planuri şi programe
* O.U.G. nr. 57/ 2007 privind regimul ariilor naturale protejate, conservarea habitatelor naturale, a florei și faunei sălbatice

**Medodologie de evaluare**

În conformitate cu prevederile **art.9 din Regulamentul 1060/2021,** obiectivele fondurilor sunt urmărite în conformitate cu obiectivul de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „**a nu prejudicia în mod semnificativ**” (do no significant harm – **DNSH**). De asemenea, obiectivele fondurilor sunt urmărite cu respectarea deplină a acquis-ului Uniunii în domeniul mediului.

În conformitate cu prevederile **art.73 din Regulamentul 1060/2021**, autoritatea de management stabilește și aplică criterii și proceduri nediscriminatorii și transparente care țin seama de principiul dezvoltării durabile și de politica Uniunii Europene în domeniul mediului.

Criteriile și procedurile asigură faptul că operațiunile care urmează să fie selectate sunt prioritizate, astfel încât să se maximizeze contribuția finanțării din partea Uniunii la îndeplinirea obiectivelor programului.

Privitor la aspectele de mediu, la selectarea operațiunilor, autoritatea de management:

* se asigură că operațiunile selectate care intră sub incidența Directivei 2011/92/UE a Parlamentului European și a Consiliului ( 51) fac obiectul unei **evaluări a impactului asupra mediului** sau al unei proceduri de verificare și că evaluarea soluțiilor alternative a fost luată în considerare în mod corespunzător, pe baza cerințelor directivei respective;
* asigură **imunizarea la schimbările climatice a investițiilor în infrastructură** care au o durată de viață preconizată de cel puțin cinci ani.

Astfel, pentru a se alinia cerintelor de mediu la nivel european, autoritatea de management trebuie să asigure, la selectarea operațiunilor, respectarea următoarelor aspecte privind mediul:

* **conformitatea cu principiul DNSH**;
* **imunizarea la schimările climatice**;
* **evaluarea impactului asupra mediului**, acolo unde este cazul.

1. **Conformitatea cu principiul DNSH** s-a realizat atât pentru etapa de elaborare a Programului Regional Sud Muntenia 2021-2027 cât și pentru etapa de selectare a operațiunilor.

**În ceea ce privește respectarea principiului DNSH pentru etapa de elaborare a programului**, AM Sud Muntenia a elaborat o analiză la nivelul Programului Regional Sud Muntenia 2021-2027 care a fost aprobată de către Comisia Europeană ca anexă a PR Sud Muntenia 2021-2027.

Analiza a constat în evaluarea celor șase obiective de mediu, așa cum sunt interpretate la art.17 din Regulamentul (UE) 852/2020, pentru fiecare acțiune indicativă cuprinsă în Programul Regional Sud Muntenia 2021-2027.

Evaluarea efectelor asupra celor șase obiective de mediu menționate mai sus a avut la bază listele de verificare și exemplele privind modul de punere în aplicare a evaluării conform principiului DNSH cuprinse în Ghidul oferit de COM în luna februarie 2021.

Deși toate acțiunile indicative au fost evaluate conform principiului DNSH, o abordare simplificată a fost adoptată în cazul măsurilor pentru care s-a considerat că nu au niciun impact previzibil sau ar putea avea un impact previzibil nesemnificativ asupra tuturor celor șase obiective de mediu sau asupra unora dintre acestea.

În acest caz, în cadrul analizei a fost furnizată o justificare succintă pentru obiectivele de mediu respective, evaluarea de fond fiind orientată către obiectivele de mediu care pot fi afectate în mod semnificativ.

În urma analizei a reieșit faptul că toate acțiunile indicative prevăzute în Programul Regional Sud Muntenia 2021-2027 respectă principiul DNSH. Pentru acele acțiuni indicative și obiective de mediu pentru care a fost necesară o evaluare de fond, au fost prevăzute măsuri generale privind reducerea impactului asupra mediului pentru diferite etape ale proiectelor, elaborare, desfășurare construcții, implementare, cu respectarea legislației în vigoare referitoare la obiectivele de mediu.

**În ceea ce privește etapa de selectare a operațiunilor**, AM Sud Muntenia a prevăzut o serie de aspecte privind respectarea principiului DNSH la nivelul ghidului solicitantului pentru fiecare apel de proiecte.

Ca abordare generală, la nivelul ghidului solicitantului va fi introdus un criteriu de eligibilitate a proiectului și activităților referitor la respectarea principiului DNSH, criteriu care va fi probat și evaluat în evaluarea tehnică și financiară de către un evaluator care deține expertiză de specialitate în domeniul mediului și pentru care proiectul va primi un punctaj.

Acest criteriu se referă la includerea în documentația tehnică, dacă este cazul, a măsurilor identificate în analiza de fond efectuată la nivelul Programului Regional Sud Muntenia 2021-2027, respectiv a:

* măsurilor privind atenuarea emisiilor GES, cu respectarea legislației in vigoare;
* masurilor de adaptare la schimbarile climatice a infrastructurii vizate, cu respectarea legislației in vigoare;
* masurilor de limitare a generării deseurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare;
* măsurilor de reducere a emisiei poluanților în aer și/sau în apă și/sau în sol, cu respectarea legislației in vigoare;
* măsurilor privind utilizarea durabilă și protejarea resurselor de apă, cu respectarea legislației in vigoare;
* măsurilor privind protecția și refacerea biodiversității și a ecosistemelor, cu respectarea legislației in vigoare.

Punctarea acestor măsuri se va efectua în corelare cu specificul și activitățile propuse prin proiect.

Acest criteriu va fi transpus în grila de evaluare, într-o secțiunea referitoare la evaluarea tehnică și financiară.

De asemenea, pe lângă criteriul de eligibilitate, pentru îndeplinirea cerinței privind respectarea principiului DNSH, în ghidul solicitantului va fi introdusă obligativitatea depunerii, odată cu cererea de finanțare, a unei declarații pe propria răspundere a solicitantului prin care acesta (solicitantul) își va asuma atât respectarea cât și modalitatea de îndeplinire a cerințelor și măsurilor prevăzute pentru obiectivele de mediu. Această declarație va fi o anexă a ghidului solicitantului și va cuprinde aspectele și eventualele măsuri referitoare la obiectivele de mediu evaluate și prevăzute în analiza DNSH elaborată de AM Sud Muntenia și aprobată de Comisia Europeană odată cu aprobarea PR Sud Muntenia 2021-2027. Acest criteriu este transpus în grila de evaluare, în secțiunea referitoare la conformitate administrativă.

Evaluatorul care deține expertiză de specialitate în domeniul mediului va evalua și corelarea informațiilor din documentația tehnică cu cele din declarația pe propria răspundere cu privire la respectarea principiului DNSH și modalitatea de îndeplinire a măsurilor propuse.

Prioritate la finanțare vor avea acele proiecte care vor indica și documentele relevante ce vor fi furnizate în etapa de implementare a proiectului privind îndeplinirea măsurilor asumate atât prin Declarație cât și în cuprinsul cererii de finanțare și a documentației tehnice.

1. **Asigurarea imunizării la schimbările climatice**

Pentru îndeplinirea acestei cerințe, la nivelul ghidului solicitantului va fi introdus un criteriu de eligibilitate privind întocmirea și depunerea, odată cu cererea de finanțare, a unei documentații de imunizare la schimbările climatice pentru acele proiecte în infrastructură care au o durată de viață preconizată de, cel puțin, cinci ani.

Această documentația integrează măsurile de *atenuare* a schimbărilor climatice și măsurile de *adaptare* la schimbările climatice în dezvoltarea proiectelor de infrastructură și va fi întocmită ca o analiză de tip cost-beneficiu.

Scopul acestei documentații este evaluarea impactului proiectului din punctul de vedere a emisiilor de gaze cu efect de seră.

Documentația va fi întocmită în conformitate cu ghidul elaborat la nivelul MIPE și va cuprinde doi piloni (atenuare, adaptare) și fiecare pilon cuprinde câte două etape (examinare, analiză detaliată).

* în etapa de atenuare se vor efectua integrarea principiul de eficiență energetică și de reducere a emisiilor în conceperea și proiectarea investiției, calcularea emisiilor GES generate de proiect și compararea cu limitele de încadrare (screening) absolute (total emisii) și relative (diferența dintre situația cu proiect și situația fără proiect/scenariul de referință), calcularea valorii monetare a emisiilor pe baza valorilor CO2 aplicabile;
* în etapa de adaptare se vor efectua analiza de senzitivitate, evaluarea expunerii la riscuri, analiza de vulnerabilitate, precum și analiza de probabilitatea, impactul, riscul, propunerea măsurilor de adaptare.

Concluziile documentației privind imunizarea la schimbările climatice vor fi incluse și în documentația tehnică și cererea de finanțare.

Documentația privind imunizarea la schimbările climatice, precum și concluziile incluse în documentația tehnică și cererea de finanțare vor fi evaluate și punctate în evalurea tehnică și financiară de către evaluator care deține expertiză de specialitate în domeniul mediului.

Evaluatorul va verifica și corelarea informațiilor privind măsurile de *atenuare* a schimbărilor climatice și măsurile de *adaptare* la schimbările climatice cu informațiile relevante privind respectarea principiului DNSH.

1. Cu privire la **evaluarea impactului asupra mediului**, în ghidul solicitantului va fi prevăzută obligativitatea depunerii documentelor care dovedesc parcurgerea procedurii de evaluare de mediu, în conformitate cu prevederile Legii nr.292/ 2018 privind evaluarea impactului anumitor proiecte publice şi private asupra mediului, astfel:
2. Odată cu depunerea cererii de finanțare se va anexa Decizia etapei de încadrare emisă de autoritatea competentă pentru protecția mediului.
3. În etapa de contractare este obligatorie Decizia finală a autorității competente pentru protecția mediului privind evaluarea impactului asupra mediului, dacă nu a fost atașată în etapa anterioară.

Obligativitatea depunerii documentelor care dovedesc parcurgerea procedurii de evaluare de mediu va fi transpusă în grila de evaluare și va fi analizată de un expert, angajat al AM Sud Muntenia, fără a se acorda punctaj.

**Concluzii**

Sumarizând cele prezentate în capitolul anterior, cele trei aspecte privind respectarea mediului înconjurător vor fi tratate la nivelul ghidul solicitantului, astfel:

* în cuprinsul ghidului vor fi incluse criterii de conformitate și eligibilitate referitoare la parcurgerea procedurii privind evaluarea impactului asupra mediului, respectarea principiului DNSH, asigurarea imunizării la schimbările climatice;
* parcurgerea procedurii de evaluare de mediu va fi reflectată în grila de evaluare și verificată de un expert din cadrul Serviciului evaluare, selecție și contractare PR Sud-Muntenia;
* includerea în grila de evaluare a unui capitol dedicat, exclusiv, aspectelor de mediu referitoare la respectarea principiului DNSH și asigurarea imunizării la schimbările climatice, așa cum au fost prezentate mai sus; capitolul va fi analizat de un evaluator cu expertiză de specialitate în domeniul mediului;
* este obligatorie depunerea tuturor documentelor privitoare la aspectele de mediu;
* dacă până la selectarea operațiunilor/ proiectelor documentele menționate mai sus, privitoare la aspectele de mediu, nu sunt prezentate, proiectele în cauză vor fi excluse de la finanțare.

Extras Grila de evaluare

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | Expert 1 | | | | | | | Expert 2 | | | | | |
| Cerinta/Criteriul | | | | Da | Nu | | N/A | | Obs. | | Da | | Nu | N/A | Obs. | |
| VERIFICAREA CONFORMITĂŢII ADMINISTRATIVE | | | | | | | | | | | | | | | | |
| **Pentru procedura privind evaluarea impactului asupra mediului** | | | | | | | | | | | | | | | |
|  | Decizia etapei de încadrare a proiectului/ Decizia finală a autorității competente pentru protecția mediului privind procedura de evaluare a impactului asupra mediului, emisă de autoritatea pentru protecția mediului (în conformitate cu Legii nr.292/ 2018) este atașată? |  | | |  | |  | |  | |  |  |  | |  |
| **Pentru respectarea principiului DNSH** | | | | | | | | | | | | | | | |
|  | Declarația privind respectarea principiului DNSH este atașată?  Respectă modelul anexat ghidului solicitantului?  Sunt incluse măsurile din analiza DNSH – anexă a Programului Regional Sud Muntenia 2021-2027?  Solicitantul își asumă atât respectarea cât și modalitatea de îndeplinire a cerințelor și măsurilor prevăzute pentru obiectivele de mediu? |  | | |  | |  | |  | |  |  |  | |  |
| **Pentru asigurarea imunizării la schimbările climatice** | | | | | | | | | | | | | | | |
|  | Documentația privind imunizarea la schimbările climatice este anexată?  Respectă metodologia de întocmire, conform ghidului elaborat de MIPE?  Concluziile documentației se regăsesc în documentația tehnică și în cererea de finanțare? |  | | |  | |  | |  | |  |  |  | |  |
|  | | | | | | | | | | | | | | | |
|  | Sunt corelate informațiile privind respectarea și modalitatea de îndeplinire a cerințelor și măsurilor prevăzute pentru obiectivele de mediu între cererea de finanțare, documentația tehnică, Declarația DNSH și documentația privind imunizarea la schimbările climatice? |  | | |  | |  | |  | |  |  |  | |  |

Extras Grila de evaluare tehnică și financiară (extras doar pentru aspectele de mediu)

|  |  |  |  |  |
| --- | --- | --- | --- | --- |
| Nr. | Criteriu evaluare | Limite punctaj acordat | Punctaj evaluator de mediu | Observații/ Detaliere acordare punctaj |
| 1. | **Contributia proiectului la realizarea obiectivelor de mediu** |  |  |  |
| 1.1 | **Respectarea principiului DNSH** |  |  |  |
|  | Au fost prevăzute măsuri privind atenuarea emisiilor GES, cu respectarea legislației in vigoare? (detaliere măsuri) |  |  |  |
|  | Au fost prevăzute măsuri de adaptare la schimbarile climatice a infrastructurii vizate, cu respectarea legislației in vigoare? (detaliere măsuri) |  |  |  |
|  | Au fost prevăzute măsuri de limitare a generării deseurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare? (detaliere măsuri) |  |  |  |
|  | Au fost prevăzute măsuri de reducere a emisiei poluanților în aer și/sau în apă și/sau în sol, cu respectarea legislației in vigoare? (detaliere măsuri) |  |  |  |
|  | Au fost prevăzute măsuri privind utilizarea durabilă și protejarea resurselor de apă, cu respectarea legislației in vigoare? (detaliere măsuri) |  |  |  |
|  | Au fost prevăzute măsuri privind protecția și refacerea biodiversității și a ecosistemelor, cu respectarea legislației in vigoare? (detaliere măsuri) |  |  |  |
| 1.2 | **Calitatea documentației privind imunizarea la schimbările climatice** |  |  |  |
|  | Există capacitate de atenuare și adaptare privind schimbările climatice? |  |  |  |
|  | Există corelare între informațiile prezentate în etapa de atenuare și cele din etapa de adaptare? |  |  |  |
|  | Pentru etapa de atenuare:  - există corelare între faza de examinare și faza detaliată (a fost efectuat calculul amprentei de carbon iar acest rezultat este reflectat în analiza detaliată)?  - proiectul este compatibil cu o traiectorie de realizare a obiectivelor de reducere a GES?  - proiectul este compatibil cu întreținerea și dezafectarea finală în condiții de neutralitate climatică? |  |  |  |
|  | Pentru etapa de adaptare:   * există corelare între faza de examinare și faza detaliată? * analizele de senzitivitate, expunere la riscuri și vulnerabilitate reflectă obiectivele proiectului și au fost efectuate în corelare cu activitățile proiectului? * au fost identificate riscurile climatice care sunt relevante pentru *tipul* respectiv de proiect, indiferent de localizarea acestuia? * au fost identificate riscurile climatice care sunt relevante pentru *locația* proiectului? * a fost evaluată probabilitatea ca riscurile climatice identificate sa aibă loc în timpul duratei de viață a proiectului și reflectă relația cauză-efect între riscuri și componentele proiectului? * au fost analizate consecințele în cazul în care apare pericolul climatic identificat? * au fost evaluate măsuri de adaptare specifice în funcție de tipul și activitățile proiectului și aceste măsuri au fost integrate în conceperea proiectului și/sau în funcționarea acestuia în vederea îmbunătățirii rezilienței la schimbările climatice? |  |  |  |
| 1.3 | Există corelare între analiza DNSH și analiza privind imunizarea la schimbările climatice – pentru obiectivele de mediu privind atenuarea și adaptarea la schimbările climatice? |  |  |  |
| 1.4 | Au fost indicate documente relevante aferente etapei de implementare a proiectului privind îndeplinirea măsurilor asumate atât prin Declarație privind respectarea principiului DNSH cât și în analiza privind imunizarea? |  |  |  |